
Patvirtinta 2025 m. rugpjūčio 14 d. įsakymu Nr. 1V-116
SUSKYSTINTŲ DUJŲ
PIRKIMAS
SUPAPRASTINTO ATVIRO KONKURSO SĄLYGOS

I. BENDROSIOS NUOSTATOS

1.1. Perkančioji organizacija yra UAB „Nemėžio komunalininkas“, kuri vykdys pirkimo procedūras bei vykdys užsakovo funkcijas, kaip nustatyta LR statybos įstatyme bei pirkimo (rangos) sutarties sąlygose.
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Įmonių, veikiančių energetikos srityje, energijos ar kuro, skirtų elektros ir šilumos energijai gaminti, pirkimų tvarka patvirtinta Lietuvos Respublikos Vyriausybės 2002 m. lapkričio 19 d. nutarimu Nr. 1807, perkančiosios organizacijos pasitvirtintomis ir Centrinėje viešųjų pirkimų informacinėje sistemoje (toliau – CVP IS) paskelbtomis UAB „Nemėžio komunalininkas“ supaprastintų viešųjų pirkimų taisyklėmis (toliau – Taisyklės), Lietuvos Respublikos civiliniu kodeksu (toliau –Civilinis kodeksas), kitais viešuosius pirkimus reglamentuojančiais teisės aktais bei konkurso sąlygomis.
1.3. Pirkimo sąlygos skelbiamos Centrinėje viešųjų pirkimų informacinėje sistemoje (toliau – CVP IS) adresu https://vpt.lrv.lt/lt/nuorodos/kuro-skelbimai-ir-ataskaitos/kuro-skelbimai kartu su skelbimu apie pirkimą ir UAB „Nemėžio komunalininkas“ tinklalapyje: www.nkom.lt. Pirkimo sąlygose vartojamos sąvokos atitinka Viešųjų pirkimų įstatyme apibrėžtas sąvokas.
1.4. Perkančioji organizacija yra pridėtinės vertės mokesčio (toliau – PVM) mokėtoja.
1.5. Šis pirkimas yra finansuojamas iš UAB „Nemėžio komunalininkas“ lėšų.
1.6. Kontaktinis asmuo: UAB „Nemėžio komunalininkas“ direktoriaus pavaduotojas Albertas Laurinavičius, mob. tel. +37061258159, el. p. justina@nkom.lt, Sodų g. 23, Skaidiškės Vilniaus r. LT-13271.
1.7. Kontaktinis asmuo techninės specifikacijos klausimais: inžinierius energetikas Romuald Smolskij, tel.+37061258159, el. p. siluma@nkom.lt

II. PIRKIMO OBJEKTAS
2.1. Pirkimo objektas: Šilumos energijos gamybai skirtų suskystintų dujų (markės) tiekimas (apie 300 t ) 2026-2027 metais. Suskistintų dujų pristatymo adresas: Sodų g. 25, Kalvelių k., Vilniaus r., pagal pateiktas paraiškas ne vėliau kaip per 48 valandas nuo rašytinės Pirkėjo paraiškos gavimo.

2.2. Šis pirkimas į dalis neskirstomas.
2.3. Perkamų Suskystintų naftos dujų, skirtų komunalinams poreikiams, charakteristikos ir techninio aptarnavimo darbų apimtys pateikiamos pirkimo sąlygų 2 priede.
2.4. Konkurso sąlygų 2.1. punkte pateiktas orientacinis planuojamas pirkti suskystintų naftos dujų kiekis per 7 mėnesius (šildymo sezono metu). Perkančioji organizacija neįsipareigoja nupirkti viso nurodyto suskystintų naftos dujų kiekio, o pirks pagal poreikį. Perkančioji organizacija pasilieka sau teisę didinti arba mažinti nurodytą suskystintų naftos dujų kiekį pagal realų jų poreikį. Šie kiekiai bus naudojami tik pasiūlymams palyginti ir konkursą laimėjusiam Dalyviui nustatyti.
2.5. Konkurso dalyvis atsako už rūpestingą visų pirkimo dokumentų išnagrinėjimą, įskaitant ir visus išleistus papildymus, už patikimos informacijos apie visas sąlygas bei įsipareigojimus, galinčius turėti įtakos


pasiūlymo kainai ar pobūdžiui, gavimą. Dalyviai turėtų būti aktyvūs ir pateikti klausimus ar prašyti paaiškinti pirkimo dokumentus iš karto juos išanalizavę, atsižvelgdami į tai, kad pasibaigus pasiūlymų pateikimo terminui, pasiūlymo turinio keisti nebus galima.
2.6. Tiekėjams neleidžiama pateikti alternatyvių pasiūlymų.
2.7. Pirkimo objekto kodas pagal Bendrąjį viešųjų pirkimų žodyną (BVPŽ) – 09133000-0 (suskystintos naftos dujos).
III. TIEKĖJŲ KVALIFIKACIJOS REIKALAVIMAI

3.1. Reikalavimai Tiekėjų kvalifikacijai nustatomi siekiant įsitikinti, kad Tiekėjas yra kompetentingas, patikimas ir pajėgus įvykdyti būsimos pirkimo sutarties sąlygas. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

	Eil.
Nr.
	Kvalifikacijos reikalavimai
	Kvalifikacijos reikalavimus įrodantys
dokumentai

	3.1.1
	
Tiekėjas turi teisę verstis ta veikla, kuri reikalinga pirkimo sutarčiai vykdyti.
	
Lietuvos Respublikos energetikos ministerijos licencijos ar savivaldybės leidimo, verstis mažmenine ir (arba) didmenine suskystintų naftos dujų prekyba, įmonės vadovo ar jo įgalioto asmens patvirtintą kopiją.

	3.1.2
	Tikėjas turi technines galimybes ir kitas priemones, užtikrinančias, kad jo teikiamų energijos išteklių kokybė atitinka įsigyjančios organizacijos reikalavimus.
	Suskystintų naftos dujų gamyklos – gamintojos arba suskystintas naftos dujas sandėliuojančios, arba parduodančios įmonės, turinčios nustatyta tvarka įsteigtą ar įgaliotą dujų tyrimo laboratorijos išduotą kokybės pažymėjimą, įrodantį, kad suskystintos naftos dujos atitinka techninės specifikacijos reikalavimus.



*Pastabos:
a) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija, kurią tiekėjas yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje iš kurios jis atvyko. Kai tiekėjas nėra sudaręs su kreditoriais taikos sutarties, sustabdęs ar apribojęs veiklos, kai nesiekiama priverstinio likvidavimo procedūros ar susitarimo su kreditoriais – ir laisvos formos tiekėjo deklaraciją.
b) užsienio valstybių tiekėjų kvalifikacinius reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Aposttille) tvarkos aprašo patvirtinimo“ (Žin., 2006, Nr. 118-4477) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. 68-1699).
3.2. Tiekėjas turi atitikti visus 3.1. punkte nustatytus reikalavimus. Jei pasiūlymą pateikia ūkio subjektų grupė, šių konkurso sąlygų 3.1.3. punktuose nustatytus kvalifikacijos reikalavimus turi atitikti kiekvienas ūkio subjektų grupės narys atskirai, o 3.1.1, 3.1.2., punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų narys arba visi ūkio subjektai kartu
3.3. Tiekėjas, kiekviena ūkio subjektų grupės šalis (jei pasiūlymą pateikia ūkio subjektų grupė), privalo pateikti visus 3.1. punkte nurodytus kvalifikacijos reikalavimų atitikimą patvirtinančius dokumentus ir informaciją. Vietoje 3.1.3 punktuose nurodytų dokumentų tiekėjas gali pateikti Viešųjų pirkimų tarnybos ar kompetentingos užsienio institucijos, jei jos išduota pažyma patvirtina atitiktį pirmiau nustatytiems

reikalavimams, išduotos pažymos tinkamai patvirtintą kopiją. Perkančioji organizacija turi teisę paprašyti tiekėjo, kad jis pristatytų pažymos originalą.
3.4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą
informaciją, kurią perkančioji organizacija gali įrodyti bet kokiomis teisėtomis priemonėmis.
3.5. Jeigu tiekėjas sutarties vykdymo metu numato remtis kitų ūkio subjektų (subrangovų) pajėgumais, su kuriais pasiūlymą teikiantis tiekėjas nėra sudaręs jungtinės veiklos sutarties, tokie ūkio subjektai privalo atitikti šių pirkimo sąlygų 3.1.1-.3.1.2, punktų reikalavimus toje veiklos srityje, kurioje atliks darbus bei 3.1.3 punkto reikalavimus.

IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama dokumento skaitmeninė kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.2. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

V. PASIŪLYMŲ RENGIMAS, PATEIKIMAS, KEITIMAS

5.1. Teikėjas gali pateikti tik vieną pasiūlymą - individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Tiekėjas privalo pateikti rašytinį patvirtinimą, kad laikomasi šios sąlygos. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
5.2. Pateikdamas pasiūlymą, Tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.3. Pasiūlymas turi būti pateikiamas raštu, pasirašytas Tiekėjo arba jo įgalioto asmens.
5.4. Tiekėjai konkurso pasiūlymus rengia ir pateikia lietuvių kalba. Tiekėjai šiuos pasiūlymus gali rengti ir pateikti anglų arba rusų kalba su vertimu į lietuvių kalbą. Vertimas į lietuvių kalbą turi būti patvirtintas vertėjo parašu ir vertimų biuro anspaudu.
5.5. Tiekėjas kainos pasiūlymą privalo pateikti pagal šių konkurso sąlygų 1 priede pateiktą formą CVP IS.
5.6. Pasiūlymą sudaro Tiekėjo raštu pateiktų dokumentų visuma:
5.6.1. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, (taikoma kai pasiūlymą patvirtina ne įmonės vadovas, o įgaliotas asmuo);
5.6.2. užpildyta konkurso sąlygų 1 priede pateikta pasiūlymo forma;
5.6.3. informaciją ir tiekėjo kvalifikaciją patvirtinantys dokumentai;
5.6.4. jungtinės veiklos sutarties kopija (jeigu dalyvauja ūkio subjektų grupė);
5.7.4. kiti konkurso sąlygose reikalaujami dokumentai.
5.7. Pasiūlymuose nurodoma kuro kaina pateikiama eurais. Apskaičiuojant kainą, turi būti atsižvelgta į visą pirkimo dokumentuose nurodytą apimtį, kainos sudėtines dalis, į sąlygų reikalavimus ir pan. Į kuro kainą turi būti įskaityti visi mokesčiai ir visos Tiekėjo išlaidos. Tiekėjas pasiūlyme turi nurodyti kainą pagal konkurso sąlygų 1 priede nustatytą formą.
5.8. Visi konkurso pasiūlymai galioja 90 kalendorinių dienų nuo pasiūlymų pateikimo galutinio termino dienos. Kol nesibaigęs pasiūlymų galiojimo terminas, Įsigyjančioji organizacija gali prašyti, kad Tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą.
5.9. Tiekėjai, kurie sutinka pratęsti pasiūlymų galiojimo laiką ir apie tai raštu praneša įsigyjančiajai organizacijai, pratęsia pasiūlymų galiojimo užtikrinimo terminą arba pateikia naują pasiūlymų galiojimo užtikrinimą. Jeigu Tiekėjas per 5 darbo dienas nuo Įsigyjančiosios organizacijos prašymo išsiuntimo neatsako į Įsigyjančiosios organizacijos rašytinį prašymą pratęsti pasiūlymų galiojimo užtikrinimo terminą, jo nepratęsia arba nepateikia naujo pasiūlymų užtikrinimo, laikoma, kad jis atmetė prašymą pratęsti pasiūlymo galiojimo terminą ir atšaukė savo pasiūlymą.
5.10. Kol nesibaigęs galutinis pasiūlymų pateikimo terminas, Tiekėjas gali pakeisti arba atšaukti savo pasiūlymą, neprarasdamas teisės į savo pasiūlymo galiojimo užtikrinimą, jeigu pirkimo dokumentuose nenustatyta kitaip. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pasiūlymų pateikimo terminą.
5.11. Jeigu pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam Tiekėjui. Vokas su pasiūlymu grąžinamas ir tuo atveju, jeigu pasiūlymas pateiktas neužklijuotame voke.

VI. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI

6.1. Perkančioji organizacija nereikalauja pateikti pasiūlymo galiojimo užtikrinimo ir pirkimo sutarties įvykdymo užtikrinimo.

VII. PIRKIMO SĄLYGŲ PAAIŠKINIMAS IR PATIKSLINIMAS

7.1. Tiesioginį ryšį su tiekėjais įgaliotas palaikyti: inžinierius energetikas Romuald Smolskij, Sodų
g. 23, Skaidiškės, Vilniaus r., tel. +370 61646055, el. paštas siluma@nkom.lt.
7.2. Įsigyjančioji organizacija privalo atsakyti į kiekvieną tiekėjo rašytinį prašymą paaiškinti (patikslinti) pirkimo dokumentus per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į tiekėjų klausimus papildomai skelbiami pirkimo skelbime nurodytu interneto adresu.
7.3. Įsigyjančioji organizacija, atsakydama į tiekėjo prašymą, skelbia tokius paaiškinimus interneto adresu, nurodytu pirkimo skelbime.
7.4. Nesibaigus pasiūlymų pateikimo terminui, Įsigyjančioji organizacija savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) Įsigyjančioji organizacija skelbia interneto adresu, nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pasiūlymų pateikimo terminą.
7.5. Įsigyjančioji organizacija nerengs susitikimų su tiekėjais dėl pirkimo dokumentų paaiškinimų.

VIII. SUSIPAŽINIMO GAUTAIS PASIŪLYMAIS PROCEDŪROS, VIETA IR LAIKAS

8.1. Pradinis susipažinimas su pasiūlymais, gautais elektroninėmis priemonėmis, prilyginamas vokų atplėšimui. Vokai su pasiūlymais atplėšiami Komisijos posėdyje. Komisijos posėdis, kuriame atplėšiami vokai su pasiūlymais vyks adresu: UAB „Nemėžio komunalininkas“, Sodų g. 23,Skaidiškės, Vilniaus r. Vokų atplėšimo posėdžio pradžia – po 30 min. pasibaigus pasiūlymo pateikimo terminui.
8.2. Vokų su pasiūlymais atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai. Jeigu į vokų atplėšimo procedūrą atvyksta pateikusio pasiūlymą tiekėjo įgaliotas asmuo, jis privalo pateikti įgaliojimo originalą.
8.3. Vokų su pasiūlymais atplėšimo procedūroje skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pateiktas pasiūlymo galiojimo užtikrinimas (jeigu jo reikalaujama).
8.4. Tuo atveju, jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
8.5. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Įsigyjančioji organizacija negali atskleisti tiekėjo pasiūlyme esančios konfidencialios informacijos.
8.6. Tolesnes pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

IX. KONKURSO PASIŪLYMŲ NAGRINĖJIMAS, VERTINIMAS IR PALYGINIMAS


9.1. Įsigyjančioji organizacija pasiūlymus vertina remdamasi mažiausios kainos kriterijumi.
9.2. Įsigyjančioji organizacija gali prašyti, kad Tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Jeigu Tiekėjas pateikia netikslius, neišsamius pirkimo dokumentuose nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, įsigyjančioji organizacija privalo prašyti Tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo įsigyjančiosios organizacijos prašymo išsiuntimo.
9.3. Įsigyjančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
9.4. Jeigu Tiekėjas per įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
9.5. Komisija gali atmesti visus pateiktus pasiūlymus, jeigu visų Tiekėjų pasiūlytos kainos įsigyjančiajai organizacijai per didelės ir nepriimtinos.
9.6. Komisija turi atmesti Tiekėjo pateiktą pasiūlymą, jeigu:
9.6.1. pasiūlymą pateikęs Tiekėjas neatitinka pirkimo dokumentuose nustatytų kvalifikacijos reikalavimų arba įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;
9.6.2. pateiktas pasiūlymas neatitinka pirkimo dokumentuose nurodytų reikalavimų.
9.7. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas Tiekėjas, kurio vokas su pasiūlymais įregistruotas anksčiausiai. Pasiūlymų eilė nenustatoma kai pasiūlymą pateikia tik vienas Tiekėjas.
9.8. Pranešimas apie laimėjusį pasiūlymą išsiunčiamas visiems pasiūlymus pateikusiems Tiekėjams ne vėliau kaip per 3 darbo dienas nuo Komisijos sprendimo priėmimo.
9.9. Vertinant pasiūlymus bus vertinama bendra kuro kaina be PVM.
9.10. Pasiūlyme nurodyta bendra kuro kaina bus vertinama eurais. Jeigu pasiūlyme kaina nurodyta kita valiuta, ji bus perskaičiuojama eurais pagal Europos centrinio banko nustatytą ir paskelbtą euro ir kitos valiutos santykį konkurso pravedimo dieną
X. GINČŲ NAGRINĖJIMO TVARKA

10.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi raštu pateikti pretenziją perkančiajai organizacijai Viešųjų pirkimų įstatymo V skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo V skyriuje nustatyta tvarka.
10.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.
10.3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.

XI. PIRKIMO SUTARTIES SĄLYGOS


11.1. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas (5 darbo dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų.
11.1. Pirkimo sutartyje turi būti nustatyta fiksuota kaina (įkainis).
11.3. Pirkimo sutartyje turi būti nustatyta sąlyga, kad perkančioji organizacija pasilieka teisę pirkimo sutarties galiojimo metu, atsiradus gamybiniam poreikiui, pirkti papildomai prekes (iki 30 proc. pasirašytos sutarties vertės) sutartyje numatytomis sąlygomis. Pirkėjas taip pat turi teisę objektui perkamų suskistintų dujų kiekį sumažinti arba padidinti, priklausomai nuo Pirkėjo poreikių. Perkamos elektros energijos kiekį sumažinus ar padidinus, šios energijos pirkimui lieka galioti tarp šalių pasirašytos sutarties sąlygos ir susikistintų dujų pransportavimo įkainis.
11.4. Atsiskaitymų ir mokėjimų tvarka. Perkančioji organizacija atsiskaito už pateiktas prekes per 30 dienų po sąskaitos – faktūros pasirašymo. Delspinigių norma už laiku neapmokėtą sąskaitą – faktūrą ir laiku nepristatytas dujas – 0,02 %.
11.5. Užtikrinti tiekiamų suskystintų dujų charakteristikas atitinkančias Techninėje specifikacijoje
nurodytus reikalavimus (konkurso sąlygų 2 priedas).
11.5. Pirkimo sutarties galiojimas: Pirkimo sutartis bus pasirašoma 1 metams su galimybe pratęsti sutartį papildomai vieneriems metams.
11.6. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir pirkimo sutarties sudarymo metu (išskyrus atvejus, jei sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis. Nauji įkainiai pradedami taikyti nuo pakeisto pridėtinės vertės mokesčio, patvirtinimo ir paskelbimo teisės aktų nustatyta tvarka dienos. Įkainių pakeitimas įforminamas abiejų šalių rašytiniu papildomu susitarimu, kuris yra neatsiejama sutarties dalis.), pirkimo sutarties šalys gali keisti tik neesmines pirkimo sutarties sąlygas.
11.7. Sutartis gali būti nutraukta raštišku abiejų šalių susitarimu.
11.8. Pardavėjas, vienašališkai nutraukęs Sutartį ne dėl Pirkėjo kaltės, ar Pirkėjui nutraukus Sutartį dėl Pardavėjo kaltės, sumoka Pirkėjui 5 (penkių) proc. dydžio baudą nuo maksimalios Sutarties kainos be PVM (pasiūlymo kainos). Nurodytos baudos sumokėjimas neatleidžia Pardavėjo nuo pareigos Pirkėjui atlyginti patirtus tiesioginius nuostolius dėl Sutarties nevykdymo arba netinkamo vykdymo.
11.9. Pardavėjui priskaičiuotos netesybos (delspinigiai, baudos) yra laikomos minimaliais neginčijamais Pirkėjo nuostoliais. Pardavėjui priskaičiuotos netesybos ir Pirkėjo dėl Pardavėjo kaltės patirtos išlaidos (nuostoliai), Pardavėjui nevykdant ar netinkamai vykdant sutartinius įsipareigojimus, yra išskaitomos iš Pardavėjui mokėtinų sumų. Nesant mokėtinų sumų ar jų nepakankant, Pirkėjas turi teisę pateikti Pardavėjui rašytinį reikalavimą dėl netesybų/nuostolių apmokėjimo, kurį jis turi įvykdyti per 30 (trisdešimt) dienų nuo rašytinio pareikalavimo pateikimo dienos.
11.10. Privalo būti užtikrintas suskystintų dujų pristatymą per 48 valandas po užsakymo pateikimo. Tiekėjui vėluojant pristatyti užsakytas suskystintas dujas daugiau nei tris valandas, Perkančioji organizacija turi teisę reikalauti 300 Eurų baudos už kiekvieną paveluotą valandą.



